NARIADENIE KOMISIE (ES) č. 219/2005
z 10. februára 2005,
ktorým sa mení a dopĺňa nariadenie (ES) č. 919/94 ustanovujúce podrobné pravidlá pre uplatňovanie nariadenia Rady (EHS) č. 404/93 v súvislosti s organizáciami výrobcov banánov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 404/93 z 13. februára 1993 o spoločnej organizácii trhu s banánmi (1), najmä na jeho článok 9,
keďže:
(1)
Nariadenie Komisie (ES) č. 919/94 (2) určilo najmä podmienky uznávania organizácií výrobcov a vo svojej prílohe I určilo predovšetkým minimálny objem výroby na predaj a minimálny počet výrobcov, ktorí musia byť členmi organizácií.
(2)
Je potrebné určiť minimálny objem výroby na predaj a minimálny počet výrobcov uplatniteľný pre organizácie výrobcov na Cypre.
(3)
Aby organizácie výrobcov zabezpečili svoje hospodárske úlohy, pokiaľ ide o výrobu a predaj, zvýšili príjmy z predaja a prispeli k lepšiemu riadeniu sektora je potrebné podnietiť vytváranie väčších subjektov a určiť pre ne vyššie prahy týkajúce sa počtu členov a objemu výroby na predaj na Cypre vzhľadom na výrobu banánov v tejto výrobnej oblasti.
(4)
V dôsledku toho je potrebné zmeniť a doplniť nariadenie (ES) č. 919/94.
(5)
Opatrenia uvedené v tomto nariadení sú v súlade so stanoviskom Riadiaceho výboru pre banány,
PRIJALA TOTO NARIADENIE:
Článok 1
Príloha I k nariadeniu (ES) č. 919/94 sa nahrádza prílohou k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 10. februára 2005